36.36 REGOLAMENTI DWAR IT-TROBBIJA TAN-NAĦAL L-AVVIŻ LEGALI 110 ta’ l-1992. L-AVVIŻ LEGALI 110 ta’ l-1992. 1. It-titolu ta’ dawn ir-Regolamenti hu Regolamenti dwar it-Trobbija tan-Naħal. Tifsir. 2. F’dawn ir-Regolamenti, sakemm ir-rabta ta’ kliem ma tkunx teħtieġ mod ieħor - " Direttur " tfisser id-Direttur ta’ l-Agrikoltura u Sajd u tinkludi kull uffiċjal tad-dipartiment li jkun debitament awtorizzat mid-Direttur li jaġixxi f’ismu; "trabbi" tfisser trabbi għall-produzzjoni ta’ l-għasel, tax-xama tan-naħal, u prodotti sussidjarji oħra u li ddakkar bil-pollen ta’ siġar tal-frott, tal-fjuri u tal-ħxejjex. 3. Reġistrazzjoni ta’ bejtiet tan-naħal. Kull sid ta’ xi għadd ta’ bejtiet tan-naħal, jew ikun jikkontrollhom, jew ikun jaf li hemm naħal qed ibejjtu fuq il-proprjetà tiegħu, għandu jirreġistra dak il-għadd ta’ bejtiet tan-naħal għand id-Direttur. 4. Post fejn jinżammu l-bejtiet tan-naħal. Id-Direttur jista’ f’kull żmien jidħol f’kull post fejn jinżammu jew hemm stabbiliti bejtiet tan-naħal, jew fejn ikollu suspett li jkunu qed jitrabbew in-naħal, jew fejn ikun hemm xehdiet tan-naħal, sabiex jispezzjona dawk il-bejtiet. 5. Ħadd ma jista’ jċaq laq bejtiet morda minn xi ġarra tan-naħal jekk ma jkollux permess bil-miktub mingħand id-Direttur. 6. Qirda ta’ bejtiet morda. Id-Direttur jista’ jordna li tinqered kull bejta tan-naħal li tkun marida.